google/wiki40b huggingface dataset:
Saint-Martin-aux-Champs

Poloha

Obec má rozlohu 7,2 km². Najvyšší bod je položený 165 m n. m. a najnižší bod 88 m n. m.

Obyvateľstvo

Počet obyvateľov obce je 100 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Yosemite Falls

Yosemite Falls (Yosemitské vodopády) sú vodopády v Severnej Amerike a 20. najvyššie na svete. Nachádzajú sa v Yosemitskom národnom parku v pohorí Sierra Nevada (Kalifornia). Sú hlavnou atrakciou v národnom parku, hlavne počas neskorej jari, keď je vodný tok na svojom vrchole.
Vodopády sú vysoké 739 metrov a skladajú sa z troch kaskád, pričom najvyššia má 436 metrov. Vodopády napája rieka Yosemite Creek a priemerný prietok predstavuje 48 m³/s.
Treffort

Poloha

Obec má rozlohu 10,99 km². Najvyšší bod je položený 1 070 m n. m. a najnižší bod 486 m n. m.

Obyvateľstvo

Počet obyvateľov obce je 237 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Máj (symbolický strom)

Máj (iné názvy: mája, háj, hájik) je pôvodne mladý stromček, najčastejšie smrekový, jedľový alebo brezový, ktorý mal symbolický význam a bol výrazom prírodného mýtu o boji zimy s jarou, smrti so životom; symbol na jar sa obnovujúcej prírody. Takmer u všetkých národov bolo zvykom nosiť máje na začiatku jari alebo leta v slávnostnom sprievode po dedine za spevu starodávnych obradných piesní ospevujúcich tvorivú silu prírody a pri tanci prejavujúcom radosť z víťazstva jari na zimou. často sa máje rozlične ozdobovali, najmä pestrými stužkami, farebnými papiermi a podobne; miestami sa tiež obliekali do ženských šiat alebo sa na ne vešali malé bábky.
Neskôr pôvodný význam májov upadol do zabudnutia, ale zvyk stavať máje existuje v mnohých krajiných dodnes. Na Slovensku napríklad máje stavajú ako okresané a ovenčené stromy mládenci pred 1. májom pred tie domy, kde je vydaja súca dievka/ich milenka, inokedy sa stavia len jeden ústredný máj pre obec a podobne. Väčšinou ide o celý strom, ktorý je zbavený vetiev a kôry; iba horná časť sa ponecháva s vetvami.
Ludesse

Poloha

Obec má rozlohu 8,47 km². Najvyšší bod je položený 760 m n. m. a najnižší bod 519 m n. m.

Obyvateľstvo

Počet obyvateľov obce je 469 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Národný park Mesa Verde

Dejiny

Najstaršie archeologické nálezy dokladajú prítomnosť ľudí v danej oblasti približne 7 500 rokov pred naším letopočtom. Prvé kamenné príbytky potom vznikli v 7. storočí.
Rozsiahlejšie skalné stavby vznikali od 11. storočia. Na konci 13. storočia bola väčšina príbytkov opustená a Indiáni sa presunuli smerom na juh do dnešného Nového Mexika.
Damiatte

Poloha

Damiatte má rozlohu 31,78 km². Najvyšší bod je položený 350 m n. m. a najnižší bod 125 m n. m.

Obyvateľstvo

Damiatte má 931 obyvateľov (2009).
Graf vývoja obyvateľstva:
Zdroje: INSEE
ISO 3166-2:NI

Kódy ISO 3166-2 pre Nikaraguu identifikujú 15 departmentov a 2 autonómne regióny. Prvá časť (NI) je medzinárodný kód pre Nikaraguu, druhá čťst pozostáva z dvoch písmen identifikujúcich department alebo región.

Zoznam kódov

NI-AN autonómny región Atlántico Norte (Puerto Cabezas)
NI-AS autonómny región Atlántico Sur (Bluefields)
NI-BO Boaco (Boaco)
NI-CA Carazo (San Marcos)
NI-CI Chinandega (Corinto)
NI-CO Chontales (Juigalpa)
NI-ES Estelí (Estelí)
NI-GR Granada (Granada)
NI-JI Jinotega (Jinotega)
NI-LE León (León)
NI-MD Madriz (Somoto)
NI-MN Managua (Managua)
NI-MS Masaya (Masaya)
NI-MT Matagalpa (Matagalpa)
NI-NS Nueva Segovia (Ocotal)
NI-RI Rivas (Rivas)
NI-SJ Río San Juan (San Carlos)
Záchrana dát

V počítačovej terminológii záchrana dát znamená proces obnovy dát z poškodeného pamäťového média, keď dáta nemôžu byť prečítané normálnym spôsobom. Dáta sa zachraňujú väčšinou z interných alebo externých pevných diskov (HDD, SSD diskov, USB kľúčov, CD, DVD, magnetických pások, RAID polí, ale aj iných elektronických zariadení. Záchrana dát je potrebná v prípade, že médium bolo poškodené fyzicky (pád na zem, opotrebovanie materiálu) alebo logicky (systém kvôli chybe súborového systému zabraňuje operačnému systému pristúpiť na HDD).
Medzi typické situácie straty dát patrí zlyhanie operačného systému, poškodenie na pamäťovom médiu, omylom vymazané súbory. Cieľom záchrany dát je všetky údaje skopírovať na iné médium.

Fyzické poškodenie

Existuje veľké množstvo fyzických poškodení pamäťového média, počnúc ľudskou chybou a končiac prírodnými pohromami. Pri CD médiách môže byť poškriabaná kovová vrstva, pri HDD môže byť poškodený povrch (zlé sektory), poškodené hlavy, motor disku. Fyzické poškodenie spôsobuje stratu dát, no vo väčšine prípadov je poškodená aj logická štruktúra súborového systému. Pred tým aby boli dostupné súbory aj adresáre, na pamäťovom médiu musí byť vyriešené aj logické poškodenie.

Spôsob záchrany dát

Záchrana dát z fyzicky poškodených médií môže byť vykonaná rôznymi spôsobmi. Niektoré poškodenia môžu byť vyriešené výmenou komponentu disku. Po tejto operácii môže byť disk fyzicky funkčný, no často treba vyriešiť ešte logické poškodenie.

Logické poškodenie

Logické poškodenie sa týka hlavne situácií, keď pamäťové médium nemá hardvérové poškodenie, ale iba softvérové. Problém sa dá vyriešiť spustením softvérového nástroja na záchranu dát.

Priebeh záchrany dát

Úspešná záchrana dát sa skladá väčšinou zo 4 krokov. Môžu sa líšiť podľa miery poškodenia média.

1. krok: Oprava pevného disku

Oprava pevného disku znamená, že disk dokáže čítať dáta. Ak sú zlé čítacie hlavy, treba ich vymeniť, ak je zlá doska, treba ju opraviť alebo vymeniť.

2. krok: Klon disku na nový disk alebo do obrazu disku

Keď zlyhá pevný disk, najväčšou prioritou je získať z neho nejaké dáta. Vytvorenie klonu obsahu disku zaistí, že v prípade testovania softvérových nástrojov nebude postihnutý pôvodný poškodený disk

3. krok: Logická záchrana dát, partície, MBR a MFT

Ak bol poškodený disk vyklonovaný na nový disk a stále nie sú viditeľné dáta, je potrebné použiť softvérový nástroj na záchranu dát

4. krok: Opraviť poškodené súbory, ktoré boli obnovené

Stáva sa, že aj po záchrane dát sú niektoré väčšie súbory poškodené a nutná ich oprava.
Blan

Poloh

Blan má rozlohu 13,3 km². Najvyšší bod je položený 232 m n. m. a najnižší bod 175 m n. m.

Obyvateľstvo

Blan má 1014 obyvateľov (2009).
Graf vývoja obyvateľstva:
Zdroje: INSEE
LM-93

LM-93 (rus. ЛМ-93, podľa unifikovaného označenia 71-132) je model ruskej trojdverovej električky klasickej koncepcie vyrábanej spoločnosťou PTMZ. Spolu 80 vozidiel bolo vyrobených v rokoch 1993 – 1999.
Atol

Atol je koralový ostrov prstencovitého tvaru, ktorý vznikol tak, že ostrov, ktorý obklopoval, klesol pod hladinu oceánu. Miesto po bývalom ostrove sa nazýva lagúna.
Medzi atoly patria napríklad ostrovy štátu Tuvalu a ostrovy súostrovia Tuamotu.

Vývoj atolu

Atoly vznikajú postupnou premenou podmorských sopiek. Ak je erupcia podmorskej sopky dostatočne silná, vynorí sa z dna oceánu až nad morskú hladinu. Morské sopky sa môžu pohybom tektonických dosiek pomaly posúvať a na mieste pôvodného epicentra môžu postupne vznikať ďalšie a ďalšie sopečné ostrovy. Týmto spôsobom vznikajú celé súostrovia.
Ďalšou nevyhnutnou podmienkou pre vznik atolu je teplá a čistá voda. Jedine tak sa okolo vyhasnutej sopky začne vytvárať koralový útes, lemujúci pobrežie sopečného ostrova. Erózia spôsobuje, že sa sopečný ostrov začne rozpadávať a pomaly sa potápa naspäť do vôd oceána. Koralový útes sa naopak rozrastá a v ceste za svetlom sa stále viac približuje k morskej hladine. Takto postupne vzniká bariérový útes. Časom pôvodný sopečný ostrov úplne zmizne pod vodou a nad hladinou oceánu zostáva len koralový prstenec – atol.
Celý proces trvá milióny rokov a atol nie je konečnou fázou. Postupne sa totiž rozpadá a potápa aj koralový ostrov a po čase aj on zmizne pod hladinou oceánu.
Lyas

Poloha

Lyas má rozlohu 7,95 km². Najvyšší bod je položený 803 m n. m. a najnižší bod 220 m n. m.

Obyvateľstvo

Lyas má 561 obyvateľov (2009).
Graf vývoja obyvateľstva:
Zdroje: INSEE
Glaukos (syn Priama)

Glaukos (starogr. Γλαῦκος – Glaukos) je v gréckej mytológii syn trójskeho kráľa Priama.
Trójsky kráľ Priamos mal päťdesiat synov a dvanásť dcér. So svojou manželkou Hekabou mal devätnásť synov. Glaukos patril medzi ďalších jeho synov, ktorých mal s inými manželkami, alebo družkami. V antickom diele Dictys Cretensis (Kréťan Diktis), Glaukos umiera v trójskej vojne rukou achájskeho hrdinu Aianta (nazývaného „Veľký Aias“).
Vlajka Anglicka

Vlajku Anglicka tvorí kríž svätého Juraja, patróna Anglicka, v tvare červeného kríža na bielom pozadí. Šírka kríža je ¹⁄₅ výšky vlajky. Pomer strán je 5:3.
Tento červený kríž sa objavil ako znak Anglicka už počas križiackych výprav a je to jeden z najskorších znakov reprezentujúcich Anglicko. Štatút národnej vlajky Anglicka dostal v 16. storočí.
Vlajka Anglicka bola zakomponovaná do vlajky Spojeného kráľovstva a vlajky kanadskej provincie Alberty.
Čierna hora (pohorie na Slovensku)

Polohopis

Pohorie Čierna hora sa nachádza severne od mesta Košice a obklopujú ho na juhu a východe Košická kotlina, na severovýchode a severe Šarišská vrchovina. Severným smerom leží Branisko, severozápadne Hornádska kotlina a západným smerom nadväzujú Volovské vrchy. Najvyšším vrchom je Roháčka (1 028,5 m n. m.) na západnom konci pohoria. Na území pohoria je na Hornáde vybudovaná priehrada Ružín. Čierna hora sa využíva najmä na lesné hospodárstvo a turizmus.
HMS Queen Elizabeth (R08)

Dejiny

Kýl lode bol položený 7. júla 2009.
30. októbra 2017 vyplávala z Portsmouthu poprvý krát za účelom druhej fázy testovania na mori na juhu a juhozápade Anglicka. Queen Elizabeth sa vrátila 21. novembra 2017, aby sa pripravila na oficiálny krst, ktorý sa mal uskutočniť 7. decembra 2017. V ten deň sa stala oficiálnou súčasťou Royal Navy.
V plnej službe by mala byť od roku 2020.
Baran (znamenie)

Baran (latinsky Aries) je jedno z astrologických znamení zvieratníka. Je to myslený obdĺžnik na oblohe s dĺžkou 30° a šírkou 15°. Slnko ním prechádza od 21. marca do 20. apríla. Na západnom okraji tohoto znamenia sa nachádza jarný bod. Zo západu hraničí so znamením Ryby, z východu s Vodnárom. Toto znamenie dostalo názov podľa súhvezdia Baran. V siderickom zvieratníku od 14. apríla do 14. mája.
V astrologickej hviezdnej symbolike stojí znamenie Barana na začiatku zverokruhu. Ľudia narodení v tomto znamení, t. j. medzi 21. marcom a 20. aprílom, sa vraj vyznačujú náchylnosťou k boju, odvrávaním, mrhaním vo veciach lásky a energie, ako aj snahou o pokrok. Údajne sú to zvyčajne optimisti.
Crux-la-Ville

Poloha

Obec má rozlohu 45,56 km². Najvyšší bod je položený 398 m n. m. a najnižší bod 246 m n. m.

Obyvateľstvo

Počet obyvateľov obce je 410 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Perena

Perena (iné názvy: trvalka, trvalá rastlina, vytrvalá rastlina, trváca rastlina) je rastlina (bylina alebo drevina) plodiaca v niekoľkých za sebou idúcich vegetačných obdobiach (rokoch). Nadzemné časti na jeseň odumierajú, v zime pretrvávajú korene, podzemky, hľuzy.
Villeneuve-de-Marsan (obec)

Poloha

Obec má rozlohu 23,14 km². Najvyšší bod je položený 116 m n. m. a najnižší bod 48 m n. m.

Obyvateľstvo

Počet obyvateľov obce je 2 374 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Mikrofosília

Mikrofosílie sú fosílie do veľkosti 1 mm (niekedy aj väčšie), vo všeobecnosti tie skameneliny, ktorých identifikačné znaky sa nedajú pozorovať a študovať voľným okom, ale na ich identifikáciu je potrebný mikroskop (či už optický, alebo elektrónový). Sú charakteristickým poznávacím znakom všetkých biostratigrafických stupňov, od prekambria až po holocén. Najčastejšie sa nachádzajú v morských sedimentoch, no vyskytujú sa aj v sladkovodných (tečúcich aj stojatých) vodách, ako aj v suchozemských sedimentoch.
Vo všeobecnosti sa každá fosília živočíšneho alebo rastlinného druhu môže nachádzať ako mikrofosília, ale najčastejšie ide o dierkavce, mrežovce, hubky, riasy, prípadne peľové zrnká a semená rastlín v palynologickom výskume.
Mikrofosílie sú používané ako indexové fosílie pre biostratigrafické členenie vďaka ich globálnemu rozšíreniu, ako aj rýchlemu objaveniu, prípadne vymiznutiu jednotivých druhov v určitej dobe. Ich výskyt pomáha aj pri rekoštrukcii klímy v minulosti Zeme (paleoklimatológia).
Tenay

Poloha

Tenay má rozlohu 13,12 km². Najvyšší bod je položený 1 020 m n. m. a najnižší bod 320 m n. m.

Obyvateľstvo

Tenay má 1 117 obyvateľov (2009).
Graf vývoja obyvateľstva:
Zdroje: INSEE
Anould

Poloha

Obec má rozlohu 24,23 km². Najvyšší bod je položený 933 m n. m. a najnižší bod 419 m n. m.

Obyvateľstvo

Počet obyvateľov obce je 3 336 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Pohronský Bukovec

Polohopis

Nachádza sa v tesnej blízkosti Bukovskej doliny, 6 km od obce Brusno. Chotár obce leží v ochrannom pásme NAPANT.

Dejiny

Pôvodne drevorubačská osada patrila obci Svätý Ondrej nad Hronom. 
V 16. – 17. storočí mali tu banskobystrickí podnikatelia bane na železnú a strieborno-medenú rudu. Počas prvej Československej republiky obyvatelia po zániku uhliarstva pracovali v železiarňach Podbrezová.  
Obec podporovala partizánov už pred SNP. Počas 2. svetovej vojny sa nad osadou v lesoch presúvali povstalecké družiny, generálov povstaleckého vojska Rudolfa Viesta a Jána Goliana tu nacisti uväznili v dome Jozefíny Rybárovej a následne ich zabili. Ako pomstu za pomoc partizánom Nemci 21. februára 1945 osadu úplne vypálili. Osada bola drevárska a všetky domy v osade boli z dreva. Po vojne sa osada obnovila. Nad obcou je na pamiatku postavený pamätník.
V roku 1953 sa osada osamostatnila a vznikla nová obec Bukovec neskôr Pohronský Bukovec.
Toddú

Toddú (maldiv. ތޮއްޑޫ‎) je jeden z obývaných ostrovov na atole Alif Alif na Maldivách. Počet obyvateľov je 1 461 (jún 2006), dĺžka ostrova 1 675 m, šírka 1 200 m. Vzdialenosť od hlavného mesta Male je 58,74 km.
Messigny-et-Vantoux

Poloha

Obec má rozlohu 33,92 km². Najvyšší bod je položený 553 m n. m. a najnižší bod 274 m n. m.

Obyvateľstvo

Počet obyvateľov obce je 1 522 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Germain-de-Martigny

Poloha

Obec má rozlohu 3,89 km². Najvyšší bod je položený 246 m n. m. a najnižší bod 175 m n. m.

Obyvateľstvo

Počet obyvateľov obce je 104 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Podbeskydská vrchovina

Polohopis

Na severe hraničí s Podbeskydskou brázdou, na severozápade s Oravskými Beskydami, na západe s Kysuckou vrchovinou a na juhu s Oravskou Magurou a Oravskou kotlinou. Na východe územie vymedzuje hranica s Poľskom. Na území vrchoviny leží jediná geomorfologická časť Lesnianska planina.
Podbeskydská vrchovina zaberá veľkú časť povodia Bielej Oravy a je teda predĺžená v smere západ - východ. Vodné toky smerujú prevažne severojužným smerom k Bielej Orave, ktorá tečie východným smerom. Časť územia je súčasťou CHKO Horná Orava.
Ludiès

Poloha

Obec má rozlohu 1,87 km². Najvyšší bod je položený 329 m n. m. a najnižší bod 257 m n. m.

Obyvateľstvo

Počet obyvateľov obce je 77 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Adolf Dassler

Adolf Dassler, prezývaný Adi Dassler (* 3. november 1900, Herzogenaurach - † 6. september 1978, Herzogenaurach) bol zakladateľ spoločnosti Adidas. Je považovaný za jedného z najlepších svetových dizajnérov športovej obuvi. Vlastnil 700 patentov a ďalšie priemyselné vlastnícke práva po celom svete.

Životopis

Svoju prvú športovú obuv vyrobil už ako 20 ročný. Sústredil sa najmä na výrobu ľahkoatletickej obuvi. Atléti nosili špeciálnu obuv z jeho dielne po prvýkrát na OH v Amsterdame. V 20. rokoch začal experimentovať so špičkami. V 30. rokoch vyrábal takmer 30 odlišných druhov obuvi pre 11 športov a zamestnával 100 pracovníkov.
Po 2. svetovej vojne začal budovať spoločnosť odznova. V roku 1947 sa so 47 zamestnancami pustil znovu do výroby - vyrábal prvú povojnovú športovú obuv zo stanoviny a gumy z amerických vojnových zásob. V roku 1948 uviedol Adidas ako meno spoločnosti – ako kombináciu skratiek jeho mena a priezviska. Rok nato si nechal zaregistrovať Tri Prúžky ako obchodnú značku, ktorá funguje dodnes.
Bol prvým podnikateľom, ktorý používal športovú propagáciu, aby upozornil verejnosť na svoje inovácie. Začal využívať známych atlétov v reklame na svoje produkty. Veľa známych atlétov ako napr. Jesse Owens, Muhammad Ali, Max Schmeling, Sepp Herberger a Franz Beckenbauer sa počítalo do okruhu priateľov jeho rodiny.
Adolf Dassler vyvinul optimálnu obuv pre skoro každý šport. Spolu so synom Horstom vytvoril medzinárodnú spoločnosť, ktorá bola a stále je prítomná na všetkých svetových športových udalostiach.
Dassler zomrel vo veku nedožitých 78 rokov v roku 1978. Po jeho smrti vzali spoločnosť do rúk manželka Käthe a syn Horst. Pod jeho vedením sa stal adidas svetovým lídrom v sektore inovácií v športovom marketingu. Bol tiež zodpovedný za etablovanie značky vo Francúzsku. Zomrel neočakávane v roku 1978 vo veku 78 rokov.
Olympias (maliarka)

Olympias (starogr. Ὀλυμπιάς – Olympias) bola starogrécka maliarka.     
Rodisko gréckej maliarky Olympiady a ani doba jej tvorby nie je známa. Správu o nej nám poskytuje iba staroveké encyklopedické dielo Naturalis Historia od rímskeho spisovateľa Plínia, kde sa stroho uvádza, že bola učiteľkou gréckeho maliara Autobula.
Sadroc

Poloha

Obec má rozlohu 19,26 km². Najvyšší bod je položený 431 m n. m. a najnižší bod 197 m n. m.

Obyvateľstvo

Počet obyvateľov obce je 786 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Hexanchusovité

Hexanchusovité alebo hrebeňozubé žraloky (Hexanchidae, staršie Hexancathiformes, Notidanoidei) je čeľaď radu hexanchusotvaré. Zahŕňa 4 recentné druhy a 3 recentné rody. Hlavným poznávacím znakom je že majú 6-7 žiabrových štrbín. 6 štrbín majú dve druhy a 7 zvyšné dve druhy.
Monthou-sur-Bièvre

Poloha

Obec má rozlohu 16,62 km². Najvyšší bod je položený 113 m n. m. a najnižší bod 62 m n. m.

Obyvateľstvo

Počet obyvateľov obce je 778 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Iliada

Iliada alebo Ilias alebo Ílias (koreň pri skloňovaní je v slovenčine vždy Iliad- resp. Íliad-; starogr. Ἰλιάς - Ilias/iný prepis Ílias) je prvá z dvoch veľkých epických básni (eposov), ktorých autorstvo sa pripisuje Homérovi. Homérovym druhým veľkým eposom je Odysea. 
Predpokladá sa, že Iliada bola napísaná niekedy v rozpätí rokov 800 – 750 pred Kr. Obsahuje 15 696 hexametrových veršov (veršov, ktoré sa skladajú spravidla zo šiestich daktylských a spondejských stôp) a dejovo sa dotýka posledných 51 dní desaťročnej vojny s retrospektívami, z ktorých sa dozvedáme o celkovom priebehu bojov.

Obsah

V 24 spevoch sa opisuje priebeh trójskej vojny - dobývanie maloázijského mesta Trója (gréckeho Ilia, 1. pád Ilion). Z desaťročného obliehania však v 16 000 veršoch zachytil len krátky úsek celej vojnovej histórie , na ktorej počiatku bola odvetná výprava za únos krásnej Heleny, manželky spartského kráľa Menelaa. Pretože autor predpokladal všeobecnú znalosť povesti, zmienil sa o nej len zbežne a do popredia sa dostala epizóda o nedorozumení v gréckom tábore. Bohovia, ktorí boli raz na jednej, raz na druhej strane znepriatelených bojovníkov, dej ešte komplikovali.
V prvom speve dochádza k sporu medzi Agamemnónom, vrchným veliteľom gréckych vojsk, a najudatnejším bojovníkom Achillom, pretože mu Agamemnón zobral jeho vojnovú korisť, krásnu zajatkyňu Briseovnu. Boje pred Trójou pokračujú, ale Achilles sa ich nezúčastní. Hrdý Achilles trvá na svojom rozhodnutí a privolí len na to, aby si jeho priateľ Patroklos obliekol jeho zbroj a išiel namiesto neho pozdvihnúť morálku Grékom. Trójania získavajú postupne v boji prevahu a zastaví ich až Patroklos. Keď ho však trójsky bojovník Hektor zabije, pretože si myslí, že je to sám Achilles, Achilles – zasiahnutý strašnou správou i výčitkami svedomia – sa rozhodne pomstiť priateľa. Zaženie trójske vojská späť do mesta, zabije Hektora a zneuctí jeho telo. 
Pohrebom Hektora sa Iliada, odohrávajúca sa iba 51 dní, končí. V jednotlivých epizódach eposu sú postupne predstavovaní urodzení bojovníci v gréckom i trójskom vojsku a sú spomínané predchádzajúce vojnové udalosti a pripomínané niektoré mytologické príbehy.
V obidvoch Homérových eposoch (Ilias, Odysea) je človek podriadený vôli bohov.
Achillov skon ani lesť, ktorá priviedla Tróju ku skaze, pôvodný text nespracovával. Epizóda s trójskym koňom bola zakomponovaná až do neskorších textov, zaznamenávajúcich doplnky mladších prednášačov, rapsódov, ktorí homérske epopeje obohacovali o novšie príbehy.
Dvere dokorán

Dej

Mladý vysokoškolák, ktorý pri dopavnej nehode stratil oboch rodičov, postupne nachádza vnútornú rovnováhu za pomoci priateľstva skupiny robotníkov.
Saint-Julien (Var)

Poloha

Obec má rozlohu 75,88 km². Najvyšší bod je položený 596 m n. m. a najnižší bod 297 m n. m.

Obyvateľstvo

Počet obyvateľov obce je 1 983 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Kĺb (anatómia)

Kĺb (iné názvy: staršie zhyb , zriedkavo artikulácia; lat. junctura synovialis, articulatio) je pohyblivé spojenie dvoch alebo viacerých kostí, ktoré sa vo vnútri väzivového puzdra dotýkajú plochami pokrytými chrupkou. Tieto plochy (lat. facies articulares) sú väčšinou v podobe kĺbnej jamky (lat. fossa articularis) a kĺbnej hlavice (lat. caput articulare). Ich chrupka je zväčša hyalínna, len v kĺboch, ktoré sú vystavené veľkému tlaku, je zväčša väzivová. Hrúbka chrupky sa pohybuje od 0,5 po 6 mm, čím je kĺb viac zaťažovaný, tým je hrubšia. Zabezpečuje tiež rast kostí, najmä krátkych.

Cievne zásobenie kĺbov

Kĺby sú krvnými cievami zásobené veľmi bohato a okolo kĺbneho puzdra sa často tvorí sieť (lat. rete articulare). Kĺbne vetvy tepien zásobujú epifýzy, kĺbne puzdro a synoviálnu membránu, v terminálnom vetvení vzniká bohatá sieť kapilár – preto i ľahké zranenie môže mať za následok krvácanie do kĺbnej dutiny.
Lymfatická cievna spleť je uložená hlbšie v synoviálnej membráne, vo väzivovej vrstve sa spájajú do hrubších vetiev a vychádzajú na flexorovej strane kĺbu. Spájajú sa s vetvami okostice a vlievajú do hlavných miazgových ciev.

Inervácia kĺbov

Kĺby sú dobre inervované. Vetvy pochádzajú z nervov, ktoré inervujú svaly pohybujúce kĺbom. Slabo je inervovaná synoviálna membrána, kĺbna chrupka nie je inervovaná vôbec. Nervové zakončenia, ktoré vedú vzruchy do CNS, informujú o momentálnom stave kĺbu (tlak, poloha, napätie puzdra a pod.) Vedome alebo reflexne je potom ovplyvňovaná svalová kontrakcia a tonus, a tým aj poloha a postavenie kĺbu.
Izabal (jazero)

Izabal (alebo Golfo Dulce - šp. „Sladký záliv“), je najväčšie jazero v Guatemale. Je dlhé 45 km a široké 20 km. Má plochu 589,6 km² a maximálnu hĺbku 18 m. Odteká do Karibského mora cez menšie jazero Golfete Dulce a rieku Dulce. V jazere žije veľa druhov krokodílov, rýb a plazov.
Maxim Gorkij

Výroky

"Človek, to znie hrdo."
Rauzan

Poloha

Obec má rozlohu 6,5 km². Najvyšší bod je položený 100 m n. m. a najnižší bod 5 m n. m.

Obyvateľstvo

Počet obyvateľov obce je 1 172 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Le Vaudoué

Poloha

Obec má rozlohu 17,16 km². Najvyšší bod je položený 123 m n. m. a najnižší bod 66 m n. m.

Obyvateľstvo

Počet obyvateľov obce je 744 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
La Roche-Mabile

Poloha

Obec má rozlohu 5,21 km². Najvyšší bod je položený 332 m n. m. a najnižší bod 192 m n. m.

Obyvateľstvo

Počet obyvateľov obce je 168 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Les Champeaux

Poloha

Obec má rozlohu 9,65 km². Najvyšší bod je položený 267 m n. m. a najnižší bod 142 m n. m.

Obyvateľstvo

Počet obyvateľov obce je 140 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Cherveux

Poloha

Obec má rozlohu 22,25 km². Najvyšší bod je položený 116 m n. m. a najnižší bod 46 m n. m.

Obyvateľstvo

Počet obyvateľov obce je 1 622 (2009).
Nasledujúci graf zobrazuje vývoj počtu obyvateľov v obci.
Zdroje: INSEE